text: Nu kommer DSB til tiden - næsten
  14 februar 2017 kl. 17.30
  Der var lange ventetider på togperronerne i Syd- og Sønderjylland sidste år, men en forbedret togdrift i januar 2017 skaber optimisme.
  Det blev til mange kolde morgener på de syd- og sønderjyske togperroner i 2016. Mere end hver fjerde passager kom for sent på togstrækningen mellem Kolding og Sønderborg/Padborg.
  - For DSB’s vedkommende kan jeg fortælle, at vi sidste år havde en del udfordringer med vores tog, siger Tony Bispeskov, informationschef i DSB i en pressemeddelelse.
  Togtiderne i januar i år viser dog nye takter. Driften på den syd- og sønderjyske strækning er nemlig på vej tilbage på sporet og nærmer sig DSB’s målsætning.
  Tony Bispeskov, informationschef, DSB: "Det glæder mig, at vi er på rette vej med kundepunktligheden mellem Kolding og Sønderborg/Padborg."
  I januar 2016 kom 63,5 procent af de syd- og sønderjyske passagerer til tiden. Det forbedrede DSB til 81,9 procent af kunderne i januar 2017.
  - Det glæder mig, at vi er på rette vej med kundepunktligheden mellem Kolding og Sønderborg/Padborg, siger Tony Bispeskov.
  DSB's målsætning er, at 82,4 procent af kunderne mellem Kolding og Sønderborg/Padborg skal komme rettidigt frem.
   
  Punktlighed mellem Kolding og Sønderborg/Padborg i januar:
  Punktlighed Overordnet Morgen-myldretid Eftermiddags-myldretid
      
      
            Procent 81,9 78,2 80,3
  Kundepunktlighed regnes fra forsinkelse på 3 minutter og op og er inkl. aflysninger.
  